نصرالدین هوجا بیرگون یولون قیراغیندا پیشیگینی یویورموش. یولدان گچن یولداشی هوجایا دئمیش:
پیشیگی یوما اوء له ر
هوجا آلدیرمامیش و یوماغا دوام اتمیش
یولداشی دونوشته هوجایی گینه گوءرموش.آما پیشیگ اولموشتو
یولداشی دئمیش:
مگر من دئمئدیم پیشیگی یوما اوءله ر؟!
نصرالدین دئمیش:
من پیشیگی یویاندا اوءلمه دی کی سیخاندا اوءلدو.
چوبان گدر ائلچی لیگه ،قیزن آتاسی سوروشار ایشین ندیر ؟
دیر : قویون نمایشگاهی واریم !!!!
دولتلی کاسیب پاک اولار اوغلان رمضاندا
سلمان اولوری جیب کسن انسان رمضاندا
حمام قاباقیندا من ئولوم نوئبییه بیرباخ
صبحدن چکیری نوئبه خاتینحان رمضاندا
گیر بیر ایچری وئر قولاقین نوئبییه بیر باخ
مثل اینکی آچوب زنجیری شیطان رمضاندا
چیر کین ائله سورتور ائله بیر که شال اوغولار
حمامه گلیب غول بیابان رمضاندا
بعضی سی ائشیدبدیر تو کونی تعمیر آپارمیر
یوخ اورکنی ایستیر ائشه ریسمان رمضاندا
بیچاره کاسیب تولسه ده آتماز رمضانی
دولتلی ولی بوشلایار آسان رمضاندا
ماه رمضانین ازلینده یوکی باغلار
تهرانه گئدر یا کی خراسان رمضاندا
آمما که کاسیب نوئبه چکه ر صبحدن اذانه
پاک اولماق همان شکر ائده ر هر آن رمضاندا
بیر یاندا آقا نوبه چکیر بوغچا الینده
بیر یئرده ده آروادی گلستان رمضاندا
ساخلیب بو گونه هرزادینی مردعلی قارداش
توکدن توتاجاق بلکه ده یورقان رمضاندا
اون بیری آیی غسلین ائله ییب ائوده ذخیره
بیر باخ اولاجاق گؤرنه مسلمان رمضاندا
گیرجاق حماما باشدان ایاقه یاخاجاقدیر
خرتان اولاجاق بیر گؤزل انسان رمضاندا
بیر عددییه انسان باخری قلبی قان آغلیر
بیر عددییه ده ائیلری خندان رمضاندا
بیر عددیه باخسان بدنی مثل بلوردی
بیر عدده ده ایستیر اولا سلمان رمضاندا
مخصوصدی بو آیدان اوتوری غسل جنابت
انسان یارانیب پاک اولا اوغلان رمضاندا
یایدا قویوینی گریوماسان بیت باسی یا کیر
ائیلر دوام انسان گؤره سوجان رمضاندا
حمامه باخاندا یئل اسیر سائیری گونلر
نوبایه دوروب باخ رمضان رمضاندا
آیا بو اوروج اولماسا انسان قالی مردار
لازمدی گؤره سو فقط – انسان رمضاندا
حیران قالیرام چوخلی جوانین من ایشیندن
چوخ کس چکیری نوبا دوغوردان رمضاندا
پیغمبر اسلام بویوروب ائیله نظافتت
هر گونده نه آیدا سنه قربان رمضاندا
هر کیم ائیله غسل جمعه واردی ثوابی
اولماز او مریض ائیلمز افغان رمضاندا
پاکیزه اولان گئدمه ز حمامه عجلیلن
حمامدا قالیب گلمه ز اوباشدان رمضاندا
سؤز چوخدی قوتار دانلاماسن آذری خلقی
پول اولسا ائله یوخسولا احسان رمضاندا
شاعر : غلامعلی آذری
قیز اودور ائوده قالا
دوداغینا رژ آلا
اونا ائلچی گلنده
باشینا بیر داش سالا
قیزیم ارسیز قالیب دی
اوزونه ائو آلیب دی
اونا هئچ ائلچی گلمیر
درین فیکره دالیبدی
قیزیمین عاغلی یوخدو
اونا اوخشار قیز چوخدو
هامیسینی آلماغا
بیر عابباسی دا چوخدو
گؤزللرین یئکه سی
اوزونده جوش لکه سی
خیّام دا سوله نیری
دالین دا قیرخ تکه سی!
*
سینهن ده کؤز اولاردیم
گؤزونده گؤز اولاردیم
سنله جوته قوشولان
زورلو اؤکوز اولاردیم!
*
بوردا بیر گلین گلیر
یئغیشین ،گلین...گلیر
اوینا یازیق قاینانا
سنین انگلین گلیر!
*
سن گلین چیخان گونو
بیر ائوی یئخان گونو
بلکه آدام اولاسان
تانری کیریخان گونو!
*
یئری، دام اوستن یئری
ایزوگام اوستن یئری
گئتمز تپیک لری یین
قابیرقام اوستن یئری!
سیز آللاه دئمه یین سیگاری ترک ائت
جانیمدان دا کئچسم سیگاردان کئچمم
آجیمدان سوسوزدان دؤزه رم آمما
بیر لحظه سیگارین آتیندان دوشمم!
آتادان، آنادان، آرواد- اوشاقدان
منه چوخ شیرین دیر بیر نفس سیگار
دالبادال یاندیریب قویماسان سؤنه
یوز مین دردین اولسا وورار داغیدار!
همی والیوم دور هم ضدّ سکته
هم ده اعصابین نازلی یاری دیر
جانیم اولسون قوربان آغ توستوسونه
کؤنلومون بولبولو نوباهاری دیر
گونده آلتی متیر سیگار چکیرم
گئجه یوخودادا سیگار گؤرورم
نئیلیم من ده اونا عاشق اولموشام
اوزاقدان آدینا سلام وئریرم
ائله توو وئریرم ائله سورورام
آز قالیر بیر دفعه نفسیم باتا
قارنیم، باغیرساغیم ،اثنی عشریم
قوزانیر آز قالیر آغزیما چاتا!
اوچ گون ترکیتمیشدیم ووردوم آروادین-
باشین دان داش ایله، اوزاندی یئره
اوشاقلار چیغیردی: وای ننه م اولدو!
قونشولار آپاردی اونو دکتره
سیگارسیز قالاندا علی یولداشیم
بیر دنه زر سیگار تئز منه آلیر
بئینیم نشئه سین دن بیلمیر نئینه سین
گاه بالابان چالیر گاه زیرنا چالیر
میغ-میغا عقیرب بیت-بیره، ایلان
هانسی منی چالسا اوزو جان وئره ر
بیلمیره م قانیمدا نه خاصیت وار
چوخ آز بختورلر بئله قان گورر
بیرگون بیر قیرمزی افعی بیر ایلان
آیاقلاریم دوندو قیچیمی چالدی
فیرلاندی باشینا هئی چابالادی
منی چالدی اوزو دالی اوسته قالدی
سیگار دستور وئریر ایلده ایکی یول
نقاشلار آغاردیر اوتاقلاریمی
ائوده نه گول بیتیر نه گولدان قالیر
آرواد هئی چکیری قولاقلاریمی!
ائله بیل سلقه لی خینا قویموشام
دیلیمه دیشیمه دوداقلاریما
بورنومون توکونه بیغ-ساققالیما
کیپریک قاشلاریما یاناقلاریما
*
او کیمدیر کی دئییر ترک ائتمک اولماز
مگر سیگار چکن سیگارسیز دؤزر
غیرت داماریندا ذرّه قان اولسا
جوانمرد اراده پولادی ازر...
azb_Arab azb_Arab azb_Arab azb_Arab azb_Arab pes_Arab azb_Arab urd_Arab azb_Arab azb_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pbt_Arab azb_Arab unk azb_Arab azb_Arab pbt_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab prs_Arab azb_Arab unk azb_Arab prs_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab pes_Arab azb_Arab prs_Arab